title: Komisjoni rakendusmäärus (EL) 2017/1153, 2. juuni 2017, millega sätestatakse meetod, mille abil määratakse vastavusnäitajad, mis kajastavad regulatiivse katsemeetodi muudatusi, ning millega muudetakse määrust (EL) nr 1014/2010 (EMPs kohaldatav tekst)

text:
                  7.7.2017

                  ET

                  Euroopa Liidu Teataja

                  L 175/679

         KOMISJONI RAKENDUSMÄÄRUS (EL) 2017/1153,
         2. juuni 2017,
         millega sätestatakse meetod, mille abil määratakse vastavusnäitajad, mis kajastavad regulatiivse katsemeetodi muudatusi, ning millega muudetakse määrust (EL) nr 1014/2010
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 23. aprilli 2009. aasta määrust (EÜ) nr 443/2009, millega kehtestatakse uute sõiduautode heitenormid väikesõidukite süsinikdioksiidiheite vähendamist käsitleva ühenduse tervikliku lähenemisviisi raames, (1) eriti selle artikli 8 lõike 9 esimest lõiku ja artikli 13 lõike 7 esimest lõiku,
         ning arvestades järgmist:

                     (1)

                     Komisjoni määruse (EÜ) nr 692/2008 (2) alusel praegu kasutatava uue Euroopa sõidutsükli (NEDC) asemel võetakse 1. septembrist 2017 kergsõidukite CO2-heite ja kütusekulu mõõtmiseks kasutusele uus regulatiivne katsemeetod – ühtlustatud ülemaailmne kergsõidukite katsetamise meetod (World Harmonised Light Vehicles Test Procedure, WLTP), nagu on sätestatud komisjoni määruses (EL) 2017/1151 (3). WLTPd kasutades saadakse eeldatavalt sellised CO2-heite ja kütusekulu näitajad, mis iseloomustavad paremini tegelikke sõidutingimusi.

                     (2)

                     Selleks et võtta arvesse erinevust praeguse NEDC-ga ja uue WLTP-ga mõõdetud CO2-heite vahel, tuleks välja töötada metoodika, mis seob mõlema katsemeetodiga mõõdetud CO2-heite ja võimaldab kindlaks teha, kas tootjad järgivad oma CO2-eriheite sihttaset, mis on sätestatud määruses (EÜ) nr 443/2009.

                     (3)

                     WLTP tuleb juurutada järk-järgult, alustades uute sõidukitüüpide korral 1. septembrist 2017 ja kõigi sõidukite korral 1. septembrist 2018. Alates 1. septembrist 2019, kui ka seerialõpu sõidukite turuleviimine on lõpetatud, katsetatakse kõiki uusi sõidukeid liidus WLTP katsemeetodiga. On asjakohane jätkata eriheite sihttaseme järgimise kontrollimist, kasutades sellel ajavahemikul NEDC-põhiseid CO2-heite väärtusi.

                     (4)

                     On soovitav vähendada nii tootjate kui ka tüübikinnitajate katsetega seotud koormust ja anda võimalus määrata NEDC-põhiseid CO2-heite võrdlusväärtuseid modelleerimise teel. Sel eesmärgil on töötatud välja vastav modelleerimisvahend (vastavusvahend). Vastavusvahendi sisendandmete jaoks ei peaks olema vaja teha täiendavaid katseid; need sisendandmed saab tuletada WLTP tüübikinnituskatsetest.

                     (5)

                     CO2-heite vähendamise nõuete rangus WLTP puhul erineva kasutusega sõidukite ja eri tootjate puhul peab vastavalt määruse (EÜ) nr 443/2009 artikli 13 lõike 7 teisele lõigule jääma võrreldavaks samalaadse tasemega NEDC korral. Vastavusse seadmise toimingus tuleb seega võtta arvesse ainult selliseid NEDC katse tingimusi, mida on selgelt nõutud tüübikinnituse puhul.

                     (6)

                     Võib leiduda eesrindlikke sõidukite tehnilisi lahendusi või teatavaid tehnilisi konfiguratsioone, mille korral võib vastavusvahendiga saada ebapiisava täpsusega NEDC-põhiseid CO2-heite näitusid. Sellistel juhtudel peaks tootjal olema võimalik teha modelleerimise asemel füüsiline katse sõidukiga. Ühetaoliste tingimuste tagamiseks peaksid füüsiliste katsete korral kehtima samasugused NEDC-põhise katse tingimused, nagu on sätestatud vastavusvahendi jaoks.

                     (7)

                     Määruses (EÜ) nr 443/2009 on sätestatud eri võtteid, mida võib kasutada eriheite sihttasemete saavutamise hõlbustamiseks. Selleks et normid oleksid ranguse poolest võrreldavad, on vaja määruse (EÜ) nr 443/2009 artikli 5a kohastes erisoodustuste arvutustes ning kõnealuse määruse artikli 12 kohase ökoinnovatsioonisäästu arvutustes kasutada teatavaid parandeid. Kuid selliste meetmete raamtingimused ei peaks olema otseselt sõltuvad kasutatavast katsemeetodist, seepärast ei peaks need sisaldama parandeid; sama kehtib erisoodustuste ja ökoinnovatsiooni kohta sätestatud piirmäärade osas.

                     (8)

                     On vaja tagada, et protseduuri puhul lubatud kõrvalekaldeid ja vastavusvahendiga saadud tulemusi kasutataks kavandatud viisil, mitte aga selleks, et kunstlikult vähendada CO2-heidet oma eesmärkide saavutamiseks. Seepärast tuleks teha pisteliselt piiratud arv füüsilisi katseid, et kontrollida, kas vastavusvahendi kasutamisega saadud NEDC võrdlusväärtused ja sisendandmed on õigesti määratud. Kui pistelise katsega leitakse, et tootja on esitanud tüübikinnituse jaoks NEDC-põhise CO2-heite näidu, mis on väiksem kui mõõtetulemuse lubatud kõrvalekalle, või kui on esitatud valed sisendandmed, peaks komisjonil olema võimalik kindlaks määrata ja kasutada parandustegurit, et vastava tootja eriheite keskmist suurendada. See peaks pidurdama ka kuritarvitusi ja lubatud mõõtehälvete liigset kasutamist.

                     (9)

                     CO2-heite väärtuste seire on sätestatud komisjoni määruses (EL) nr 1014/2010 (4) ning ka neid sätteid on vaja kohandada uue katsemeetodi kasutamiseks. WLTP puhul arvutatakse CO2-eriheide ja märgitakse iga üksiksõiduki vastavustunnistusse. Selleks et tõhusalt jälgida ja kontrollida neid väärtusi, on vaja kasutada sõiduki valmistajatehase tähiseid, mis on järelevalve aluseks.

                     (10)

                     Arvestades seda, et sõiduki registreerimise ja CO2-heite seire alal on vaja teha ulatuslikke muudatusi, on asjakohane anda liikmesriikidele võimalus võtta järk-järgult kasutusele uued jälgitavad näitajad alates 2017. aastast ja nõuda uue andmekogumi kasutamist alles alates 2018. aastast. 2017. aasta kohta esitatavad andmed peaksid sisaldama vähemalt neid andmeid, mis on vajalikud eesmärkide saavutamiseks ja vastavustoimingu kuritarvitamise vältimiseks.

                     (11)

                     Käesolevas määruses ette nähtud meetmed on kooskõlas kliimamuutuste komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Reguleerimisese
            Käesolevas määruses sätestatakse:

                        a)

                        meetod, millega seatakse omavahel vastavusse määruse (EL) 2017/1151 XXI lisa kohaselt mõõdetud CO2-heide ning määruse (EÜ) nr 692/2008 XII lisa kohaselt mõõdetud CO2-heide;

                        b)

                        menetlus punktis a osutatud meetodi kasutamiseks selleks, et kindlaks teha iga tootja keskmine CO2-eriheide;

                        c)

                        määruse (EL) nr 1014/2010 muudatused, mida on vaja selleks, et kohandada CO2-heite seiret nii, et see kajastaks heiteandmete muutumist.

            Artikkel 2
            Mõisted
            Käesolevas määruses kasutatakse järgmisi mõisteid:
            1)   „NEDC-põhine CO2-heide“– CO2-heide, mis on määratud vastavalt I lisale ja kantud vastavustunnistusse;
            2)   „mõõdetud NEDC-põhine CO2-heide“– CO2-heide (nii tsükli eri osade heide kui ka kogu tsükli heide), mis on mõõdetud määruse (EÜ) nr 692/2008 XII lisa kohaselt sõidukiga tehtud füüsilistes katsetes;
            3)   „WLTP-põhine CO2-heide“– CO2-heide (kogu tsükli heide), mis on määratud vastavalt määruse (EL) 2017/ XXI lisas sätestatud katsemeetodile;
            4)   „WLTP interpolatsioonitüüpkond“– interpolatsioonitüüpkond, nagu see on sätestatud määruse (EL) 2017/ XXI lisa punktis 5.6;
            5)   „vastavusvahend“– modelleerimismudel, millele on osutatud I lisa punktis 2.

            Artikkel 3
            CO2 keskmise eriheite määramine seoses ajavahemikuks 2017–2020 püstitatud eesmärgiga

               1.   Tootja keskmine CO2-eriheide kalendriaastatel 2017–2020, aasta 2020 kaasa arvatud, määratakse CO2-heite (kogu tsükli heide) alusel järgmiselt:

                           a)

                           kasutades NEDC-põhist CO2-heidet, kui tegemist on M1-kategooria sõiduautodega, mille tüübikinnitus tehakse määruse (EL) 2017/1151 XXI lisa alusel;

                           b)

                           kui tegemist on olemasolevate M1-kategooria sõiduautodega, mille tüübikinnitus on tehtud määruse (EÜ) nr 692/2008 XII lisa järgi, kasutatakse NEDC-põhist mõõdetud CO2-heidet ajavahemikus 2017. aastast kuni 31. augustini 2018 ning arvutatud NEDC-põhist CO2-heidet alates 1. septembrist 2018 kuni 31. detsembrini 2020;

                           c)

                           Euroopa Parlamendi ja nõukogu direktiivi 2007/46/EÜ (5) artiklis 27 osutatud seerialõpu sõidukite puhul kasutatakse NEDC-põhist mõõdetud CO2-heidet.

               2.   Tootjad, kelle vastutusel on rohkem kui 1 000, kuid vähem kui 10 000 Euroopa Liidus ühel kalendriaastal aastatel 2017–2020, 2020. aasta kaasa arvatud, registreeritud uut sõiduautot, võivad kasutada kas arvutatud NEDC-põhist CO2-heidet või mõõdetud NEDC-põhist CO2-heidet.

            Artikkel 4
            WLTP-põhise CO2-heite järgi keskmise eriheite määramine

               1.   1. jaanuarist 2018 jälgitakse kõikide registreeritud uute sõidukite WLTP-põhist CO2-heidet kogu tsükli heitena või vajaduse korral kogu tsükli kaalutud keskmisena kooskõlas vastavustunnistuse kirjega 49.4.

               2.   Iga tootja WLTP-põhiseid keskmiseid CO2-eriheiteid määratakse alates 1. jaanuarist 2018.
               1. jaanuarist 2021 kasutatakse selliseid keskmisi eriheiteid selleks, et teha kindlaks, kas tootja täidab eriheite sihttaseme nõudeid.

            Artikkel 5
            Määruse (EÜ) nr 443/2009 artikli 5a kohaldamine seoses lisasoodustustega
            Kui uue sõiduauto mõõdetud NEDC-põhine CO2-heide on alla 50 g CO2/km, märgib tootja määruse (EÜ) nr 443/2009 artikli 5a kohaldamiseks sellist näitu asjaomaste sõidukite vastavustunnistusse kuni 31. detsembrini 2022.
            1. jaanuarist 2021:

                        a)

                        arvutatakse sõidukite eriheide vastavalt kõnealuse määruse artiklile 5a, kasutades nende sõidukite WLTP-põhist CO2-heidet;

                        b)

                        kõnealuse määruse artiklis 5a sätestatud piirnormi 7,5 g CO2/km võetakse arvesse järgmiselt:
                        kus

                                    Capn,r

                                    on aastaks 2020 allesjäänud NEDC-põhise piirnormi osa;

                                    SCn2020

                                    on NEDC-põhine lisasoodustussääst aastal 2020;

                                    SCw2020

                                    on WLTP-põhine lisasoodustussääst aastal 2020;

                                    Capw

                                    on allesjäänud lisasoodustussäästu piirnorm, mida võetakse arvesse keskmise eriheite arvutamisel aastal 2021 ja aastal 2022.

            Artikkel 6
            Määruse (EÜ) nr 443/2009 artikli 12 kohaldamine seoses ökoinnovatsiooniga

               1.   1. jaanuarist 2021 võetakse tootja keskmise eriheite arvutamisel arvesse üksnes sellist ökoinnovatsioonilahendusega saavutatud CO2-heite vähenemist määruse (EÜ) nr 443/2009 artikli 12 tähenduses, mida ei hõlma määruse (EL) 2017/1151 XXI lisas sätestatud katsemeetod.

               2.   Tootja ökoinnovatsioonilahendusega saavutatud CO2-heite koguvähenemist järgmistel kalendriaastatel parandatakse järgmiselt:
               a)   2021. aastal:
               b)   2022. aastal:
               c)   2023. aastal:
               kus

                           on selline ökoinnovatsioonilahendusega saavutatud vähenemine asjaomasel aastal, mida võetakse arvesse keskmise eriheite arvutamisel;

                           on selline ökoinnovatsioonilahendusega saavutatud vähenemine asjaomasel aastal, mis määratakse WLTP-põhiselt ja märgitakse vastavustunnistusse.

                     2024. kalendriaastast võetakse ökoinnovatsioonilahendusega saavutatud vähenemist arvesse keskmise eriheite arvutamisel ilma parandeid kasutamata.

            Artikkel 7
            Arvutatud ja parandatud NEDC-põhine CO2-heide, mida kasutatakse keskmise eriheite arvutamiseks

               1.   2017. kalendriaastast kuni 2020. aastani (2020 kaasa arvatud) arvutatakse tootja keskmine CO2-eriheide sellise NEDC-põhise CO2-heite alusel, mis saadakse I lisa 4. jaotises sätestatud meetodiga, välja arvatud juhud, kui kohaldatakse artikli 3 lõike 1 punkti b või c või lõiget 2.

               2.   Kui WLTP interpolatsioonitüüpkonna hälbetegur De, nagu see on määratud vastavalt I lisa punktile 3.2.8, ületab väärtust 0,04, või kui kasutatakse kontrolltegurit „1“, mis on kindlaks määratud kõnealuses punktis, korrutatakse kõnealuse interpolatsioonitüüpkonna eest vastutava tootja arvutatud NEDC-põhine keskmine CO2-eriheide järgmise parandusteguriga:

               kus

                              Dei

                           määratakse kindlaks I lisa punkti 3.2.8 järgi;

                              ri

                           on asjaomasesse WLTP interpolatsioonitüüpkonda i kuuluvate sõidukite registreerimiste arv aastas;

                           δз,i

                           võrdub 0-ga, kui Dei
                               puudub, muudel juhtudel on see võrdne 1-ga;

                              N

                           on selliste WLTP interpolatsioonitüüpkondade arv, mille eest tootja vastutab.

            Artikkel 8
            Määruse (EL) nr 1014/2010 muutmine
            Määrust (EL) nr 1014/2010 muudetakse järgmiselt.

                        1)

                        Artiklit 5 muudetakse järgmiselt:

                                    a)

                                    punkt b asendatakse järgmisega:

                                                „b)

                                                iga sõiduki korral hälbetegur De ja kontrolltegur, mis on kindlaks määratud vastavalt komisjoni rakendusmääruse (EL) 2017/1153 I lisa punktile 3.2.8 (*1);

                                       (*1)  Komisjoni 2. juuni 2017. aasta rakendusmäärus (EL) 2017/1153, millega sätestatakse meetod, mille abil määratakse vastavusnäitajad, mis kajastavad regulatiivse katsemeetodi muudatusi, ning millega muudetakse määrust (EL) nr 1014/2010 (ELT L 175, 7.7.2017, lk 679).“;"

                                    b)

                                    lisatakse järgmine kolmas lõik:
                                    „Sõltumata määruse (EÜ) nr 443/2009 II lisas osutatud üksikasjalikest andmetest esitab liikmesriik seoses 31. detsembrini 2017 jälgitavate andmetega lisaks juba nõutud näitajatele üksnes hälbeteguri De ja kontrollteguri. Alates 1. jaanuarist 2018 jälgitakse kõiki II lisas sätestatud üksikasjalikke järelevalveandmeid.“

                        2)

                        Artikkel 6 jäetakse välja.

                        3)

                        Lisatakse järgmine artikkel 9a:

                           „Artikkel 9a
                           Esialgse andmekogu koostamine

                              1.   Tootjale vastavalt määruse (EÜ) nr 443/2009 artikli 8 lõike 4 teisele lõigule edastatav esialgne andmekogu peab sisaldama kirjeid, mida, tuginedes tootja nimele ja 1. jaanuarist 2018 sõiduki valmistajatehase tähisele, võib omistada kõnealusele tootjale.
                              Keskregistris, millele on viidatud määruse (EÜ) nr 443/2009 artikli 8 lõike 4 esimeses lõigus, ei tohi olla sõiduki valmistajatehase tähiste andmeid.

                              2.   Sõiduki valmistajatehase tähiste töötlemine ei hõlma selliste isikuandmete töötlemist, mida võiks seostada kõnealuste numbritega, või mis tahes muude andmete töötlemist, mis võimaldaks sõiduki valmistajatehase tähiseid seostada isikuandmetega.“

                        4)

                        I lisa asendatakse käesoleva määruse II lisa tekstiga.

            Artikkel 9
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 2. juuni 2017

                  Komisjoni nimel

                  president

               Jean-Claude JUNCKER

            (1)  ELT L 140, 5.6.2009, lk 1.

            (2)  Komisjoni 18. juuli 2008. aasta määrus (EÜ) nr 692/2008, millega rakendatakse ja muudetakse Euroopa Parlamendi ja nõukogu määrust (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust (ELT L 199, 28.7.2008, lk 1).

            (3)  Komisjoni 1. juuni 2017. aasta määrus (EL) 2017/1151, millega täiendatakse Euroopa Parlamendi ja nõukogu määrust (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust, ning millega muudetakse Euroopa Parlamendi ja nõukogu direktiivi 2007/46/EÜ ning komisjoni määrust (EÜ) nr 692/2008 ja komisjoni määrust (EL) nr 1230/2012 ja tunnistatakse kehtetuks määrus (EÜ) nr 692/2008 (vt käesoleva Euroopa Liidu Teataja lk 1).

            (4)  Komisjoni 10. novembri 2010. aasta määrus (EL) nr 1014/2010 uute sõiduautode registreerimisandmete seire ja esitamise kohta vastavalt Euroopa Parlamendi ja nõukogu määrusele (EÜ) nr 443/2009 (ELT L 293, 11.11.2010, lk 15).

            (5)  Euroopa Parlamendi ja nõukogu 5. septembri 2007. aasta direktiiv 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike kinnituse kohta (ELT L 263, 9.10.2007, lk 1).

            I LISA
            1.   SISSEJUHATUS
            Käesolevas lisas sätestatakse metoodika, mille järgi määratakse M1-kategooria üksiksõiduki NEDC-põhine CO2-heide.
            2.   WLTP INTERPOLATSIOONITÜÜPKONNA NEDC-PÕHISE CO2-HEITE MÄÄRAMINE
            2.1.   Vastavusvahend

            Tüübikinnitusasutus tagab, et NEDC-põhine CO2-heide, mida tuleb kasutada punkti 3 kohaldamisel, määratakse modelleerimisega käesoleva lisa kohaselt.
            Komisjon pakub sel eesmärgil modelleerimisvahendit (edaspidi „vastavusvahend“) allalaaditava tarkvara kujul. Komisjon annab ka juhiseid selle kohta, kuivõrd on vastavusvahendiga võimalik modelleerida eesrindlike tehniliste lahendustega sõidukit ja, kui see on asjakohane, soovitab mõõtmiste tegemist modelleerimise asemel.
            2.1.1.   Juurdepääs vastavusvahendile

            Vastavusvahend paigaldatakse tüübikinnitusasutuse arvutisse, või kui see on asjakohane, tehnilise teenistuse arvutisse ning selleks järgitakse järgmisel veebisaidil antud juhiseid:
            [http://ec.europa.eu/clima/policies/transport/vehicles/cars/documentation_en.htm]
            Tüübikinnitusasutus tagab, et vastavusvahendit kasutatakse käesoleva määruse nõuete kohaselt ning kasutusjuhendis (1) esitatud juhiste järgi.
            Taotluse korral annab komisjon toetust tüübikinnitusasutustele ja tehnilisele teenistusele käesoleva määrusega seotud vastavusvahendi kasutamise teemal. Toetuse taotlused saadetakse järgmisel e-posti aadressil:
            co2mpas@jrc.ec.europa.eu (2)

            Vastavusvahend peab olema kättesaadav muudele kasutajatele, kuid toetust antakse ainult neile kasutajatele kättesaadavate vahendite piires.
            2.1.2.   Elektrooniline allkiri ja vastavusvahendiga saadud tulemusele templi lisamine

            E-allkirjastamise võti tuleb teha kättesaadavaks tüübikinnitusasutustele ja vastavalt vajadusele ka tehnilistele teenistustele komisjonile tehtud taotluse põhjal, et nad saaksid vastavusvahendiga saadud originaaltulemuse (millele on osutatud punktis 3.1) allkirjastada ja varustada templiga. Taotlus peab sisaldama vastavusvahendiga saadud tulemuse eest vastutava asjaomase isiku nime ja kontaktandmeid (postiaadress, e-posti aadress, telefoninumber) ja see tuleb saata järgmisel aadressil:
            EC-CO2-LDV-IMPLEMENTATION@ec.europa.eu
            2.1.3.   Vastavusvahendi iga-aastane ajakohastamine

            Vastavusvahendi toimivust tuleb pidevalt üle vaadata, võttes arvesse esitatud teavet; seda teevad punktis 2.1.2 osutatud kontaktisikud. Vajaduse korral koostab komisjon uuendatud vastavusvahendi, mis võetakse käibele igal aastal 1. septembril. Vastavusvahendi uuendatud versioon ei mõjuta varasemate versioonidega saadud tulemuste kehtivust.
            Uut versiooni võib kasutada käesoleva lisa 3. jaotises sätestatud menetluse eesmärgil alates selle väljalaskmisest. Tüübikinnitusasutuse või tehnilise teenistuse loal võib vastavusvahendi eelmist versiooni kasutada veel kuni kaks kuud pärast uue versiooni väljalaskmist.
            Vastavusvahendiga saadud tulemuste elektrooniliselt allkirjastatud aruandesse märgitakse vastavusvahendi versioon ja selle arvuti operatsioonisüsteem, millega vastavusvahendit kasutati.
            Kui uue versiooni kasutamiseks on vaja käesoleva määruse sätete kohandamist, ei saa uut versiooni välja lasta enne, kui määrust on vastavalt muudetud.
            2.1.4.   Vastavusvahendi ajakohastamine erijuhul

            Olenemata punktis 2.1.3 sätestatust, kui vastavusvahendi kasutamises ilmnevad 3. jaotises sätestatud menetluse korral tõsised häired, tuleb välja töötada ja välja lasta vastavusvahendi uus versioon niipea kui võimalik pärast häire avastamist. Uut versiooni hakatakse kasutama alates selle väljalaskmisest ja see ei mõjuta varasemate versioonidega saadud tulemusi.
            Kui uue versiooni kasutamiseks on vaja käesoleva määruse sätete kohandamist, ei saa uut versiooni välja lasta enne, kui määrust on vastavalt muudetud.
            2.2.   Selliste WLTP katse andmete kindlaksmääramine, mida on vaja kasutada modelleerimismudeli sisendandmete määratlemiseks

            Vastavusvahendiga modelleerimise sisendandmed võetakse asjakohastest WLTP-põhise katsega saadud tulemustest H-sõidukiga või vajaduse korral L-sõidukiga, nagu on määratletud määruse (EL) 2017/1151 XXI lisa 4. all-lisa punktis 4.2.1. Kui H- või L-sõidukiga tehakse kõnealuse määruse XXI lisa tabeli A6/2 järgi rohkem kui üks WLTP-põhine tüübikinnituskatse, toimitakse katseandmete põhjal sisendandmete saamiseks järgmiselt:

                        a)

                        kui tehakse kaks tüübikinnituskatset, kasutatakse selle katse andmeid, mille CO2-heide on suurem;

                        b)

                        kui tehakse kolm tüübikinnituskatset, kasutatakse CO2-heite mediaanväärtust.

                  2.3.   Sisendandmete ja vastavusvahendi kasutamistingimuste määramine

            Vastavusvahendiga tehtava modelleerimise puhul tuleb võtta arvesse määruse (EÜ) nr 692/2008 XII lisas osutatud katsetingimusi, sealhulgas täpsust, nagu see on sätestatud käesoleva lisa punktides 2.3.1–2.3.7.
            Sõiduki füüsilised mõõtmised, millele on osutatud punktis 3, tehakse kooskõlas kõnealuses määruses osutatud tingimustega ning kõnealuses lisas esitatud täpsusega ja, kui see on asjakohane, sisendandmetega, mis on määratletud punktis 2.4.
            2.3.1.   Sõiduki NEDC-põhise inertsi määramine

            H- ja L-sõiduki NEDC-põhine võrdlusmass määratakse järgmiselt:

            Siin
            MRO on töökorras sõiduki mass, nagu see on määratletud määruse (EÜ) nr 443/2009 artikli 3 punktis d vastavalt H- ja L-sõiduki jaoks.
            Modelleerimise sisendandmetes kasutatakse võrdlusmassina inertsi, nagu see on esitatud ÜRO Euroopa Majanduskomisjoni eeskirja nr 83 4a lisa tabelis 3, ja see on võrdväärne võrdlusmassiga RM, mis on määratud vastavalt käesolevale punktile ja mida tähistatakse vastavalt TMn,L ja TMn,H.
            2.3.2.   Katseseisundisse viimise mõju määramine

            Enne sõiduki katsetamist veojõustendil tüübikinnituseks valmistatakse sõiduk ette, et saavutada sellised tingimused, nagu on vabakäigu katse korral. WLTP-põhiseks katseks katseseisundisse viimine erineb sellest, mida kasutatakse NEDC korral, sest leitakse, et WLTP katses mõjuvad ühesuguse sõidutakistuse korral sõidukile suuremad jõud. Selleks erinevuseks seadistatakse 6 njuutonit ja seda kasutatakse NEDC-põhise sõidutakistuse arvutamisel vastavalt punktile 2.3.8.
            2.3.3.   Ümbritseva keskkonna tingimused vastavalt ÜRO Euroopa Majanduskomisjoni eeskirja nr 83 punktis 3.1.1 osutatule

            Vastavusvahendi kasutamisel valitakse katseruumi temperatuuriks 25 °C.
            Ka sõiduki füüsilistel mõõtmistel vastavalt punktile 3 peab katseruumi temperatuur olema 25 °C, kuid tootja taotlusel võib valida katseruumi temperatuuri vahemikust 20–25 °C.
            2.3.4.   Aku esialgne laadimisolek

            Esialgne aku laetuse tase peab olema vähemalt 99 protsenti vastavusvahendi kasutamise korral. Sama kehtib ka füüsilise katse tegemisel sõidukiga.
            2.3.5.   Erinevus ettenähtud rehvirõhkude osas

            WLTP korral on kindlaks määratud madalaim rehvirõhk vastavalt sõiduki massile, kuid NEDC jaoks seda ei ole täpsustatud. Sõiduki NEDC-põhise võrdlusmassi korral NEDC-põhise sõidutakistuse arvutamisel vastavalt punktile 2.3.8 kasutatav rehvirõhk, võttes arvesse sõiduki eri telgedel asuvate rehvide erinevat rõhku, arvutatakse kui valitud rehvide korral kummagi telje lubatud miinimumrehvirõhu keskmisest ja kummagi telje lubatud maksimumrehvirõhu keskmisest saadud keskmine. Arvutus tehakse H- ja L-sõiduki jaoks vastavalt järgmistele valemitele:

                        H-sõiduki jaoks

                        :

                        L-sõiduki jaoks

                        :

                  Siin

                        Pmax,

                        on valitud rehvide korral kummagi telje maksimumrehvirõhust arvutatud kahe telje keskmine

                        Pmin,

                        on valitud rehvide korral kummagi telje miinimumrehvirõhust arvutatud kahe telje keskmine.

                  Vastav mõju sõidukile avalduva takistuse kujul arvutatakse järgmiste valemitega vastavalt H- ja L-sõiduki jaoks:

            2.3.6.   Rehvimustri sügavuse (TTD) määramine

            Määruse (EL) 2017/1151 XXI lisa 4. all-lisa punkti 4.2.2.2 kohaselt peab minimaalne rehvimustri sügavus WLTP katses olema 80 % ning ÜRO Euroopa Majanduskomisjoni eeskirja nr 83 4a lisa 7. liite punkti 4.2 kohaselt peab NEDC katses minimaalne lubatud rehvimustri sügavus olema 50 % nimiväärtusest. Seega on kahe meetodi puhul erinevus rehvimustri sügavuse osas 2 mm. Vastav mõju sõidukile avalduva takistuse osas leitakse NEDC-põhise sõidutakistuse arvutuse korral punkti 2.3.8 kohaselt järgmiste valemitega vastavalt L-sõiduki ja H-sõiduki jaoks:

            Siin
            RMn,H ja RMn,L on vastavalt H-sõiduki ja L-sõiduki võrdlusmass punkti 2.3.1 kohaselt.
            2.3.7.   Pöörlevate osade inertsi leidmine

            Vastavusvahendi kasutamise korral
            WLTP katse modelleerimisel tuleb arvestada nelja pöörleva rattaga ja NEDC katse korral vaid kahe pöörleva rattaga. Sellest tulenevat mõju sõidukile avalduvale jõule tuleb võtta arvesse punktis 2.3.8.1.1 alapunkti a alapunktis 3 esitatud valemitega.
            Vastavusvahendiga tuleb arvutada kiirendavat ja aeglustavat jõudu NEDC-põhisel modelleerimisel ainult kahe ratta pöörlemisel avalduvat inertsi arvesse võttes.
            Füüsilise katse korral
            WLTP vabakäigu seadistuse korral tuleb vabakäigu aja kohta jõud arvutada ja vastupidi, võttes arvesse katsemassi ja mõju pöörlevast massist (3 % MRO ja 25 kg summast). NEDC-põhise vabakäigu seadistuse korral tuleb vabakäigu aja kohta arvutada jõud ja vastupidi, kuid mitte võtta arvesse pöörlevat massi (kasutatakse ainult punktis 2.3.1 arvutatud sõiduki NEDC inertsi).
            2.3.8.   NEDC-põhise sõidutakistuse määramine

            2.3.8.1.   Kui sõidutakistus määratakse vastavalt määruse (EL) 2017/1151 XXI lisa 4. all-lisa punktidele 1–4 ja 6
            2.3.8.1.1.   H-sõiduki NEDC-põhiste sõidutakistustegurite määramine

                        a)

                        H-sõiduki sõidutakistustegur F0,n njuutonites [N] leitakse järgmiselt:

                                    1)

                                    inertsi erinevuse mõju:
                                    Selle valemi jaoks arvutatakse kordajad punkti 2.3.1 järgi, välja arvatud järgmine:

                                       F
                                       0w,H
                                        on H-sõiduki sõidutakistustegur F0 WLTP katses; TMw,H on H-sõiduki katsemass WLTP katses.

                                    2)

                                    Rehvirõhu erinevuse mõju:
                                    Selle valemi jaoks arvutatakse kordajad punkti 2.3.5 järgi.

                                    3)

                                    Pöörlevate osade inertsi mõju
                                    Sõidukiga füüsilise katse tegemisel kasutatakse järgmist valemit:

                                    4)

                                    Rehvimustri sügavuse erinevuse mõju:
                                    Selle valemi jaoks arvutatakse kordajad punkti 2.3.6 järgi.

                                    5)

                                    Katseseisundisse viimise mõju:
                                    Sõidukiga füüsilise katse tegemise korral ei kasutata katseseisundisse viimise mõju kirjeldavat parandit.

                        b)

                        H-sõiduki sõidutakistustegur F1n leitakse järgmiselt:
                        pöörlevate osade inertsi mõju
                        Sõidukiga füüsilise katse tegemisel kasutatakse järgmist valemit:

                        c)

                        H-sõiduki sõidutakistustegur F2n leitakse järgmiselt:
                        pöörlevate osade inertsi mõju
                        Sõidukiga füüsilise katse tegemisel kasutatakse järgmist valemit:
                        Siin kordaja  on sõidutakistustegur F2, mis leitakse H-sõiduki WLTP katses nii, et kõigi aerodünaamiliste lisaseadmete mõju on kõrvaldatud.

                  2.3.8.1.2.   L-sõiduki NEDC-põhiste sõidutakistustegurite määramine

                        a)

                        L-sõiduki sõidutakistustegur F0,n leitakse järgmiselt:

                                    1)

                                    inertsi erinevuse mõju:
                                    Siin kasutatakse kordajaid, nagu need on määratletud punktis 2.3.1, välja arvatud F
                                       0w,L
                                       , mis on WLTP katses määratud L-sõiduki sõidutakistustegur F0, ja TMw,L on L-sõiduki katsemass WLTP katses.

                                    2)

                                    Rehvirõhu erinevuse mõju:
                                    Selle valemi jaoks arvutatakse kordajad punkti 2.3.5 järgi.

                                    3)

                                    Pöörlevate osade inertsi mõju
                                    Sõidukiga füüsilise katse tegemisel kasutatakse järgmist valemit:

                                    4)

                                    Rehvimustri sügavuse erinevuse mõju:
                                    Selle valemi jaoks arvutatakse kordajad punkti 2.3.6 järgi.

                                    5)

                                    Katseseisundisse viimise mõju:
                                    Sõidukiga füüsilise katse tegemise korral ei kasutata katseseisundisse viimise mõju kirjeldavat parandit.

                        b)

                        L-sõiduki sõidutakistustegur F1n leitakse järgmiselt:
                        pöörlevate osade inertsi mõju
                        Sõidukiga füüsilise katse tegemisel kasutatakse järgmist valemit:
                        F1w,L on L-sõiduki WLTP katses määratud sõidutakistustegur F1.

                        c)

                        L-sõiduki sõidutakistustegur F2n leitakse järgmiselt:
                        pöörlevate osade inertsi mõju
                        Sõidukiga füüsilise katse tegemisel kasutatakse järgmist valemit:
                        Siin kordaja F
                           2w,L
                            on sõidutakistustegur F2, mis leitakse L-sõiduki WLTP katses nii, et kõigi aerodünaamiliste lisaseadmete mõju on kõrvaldatud.

                  2.3.8.2.   Sõidutakistuse määramine WLTP katse korral määruse (EL) 2017/1151 XXI lisa 4. all-lisa punkti 5 järgi

                        a)

                        Sõiduki sõidutakistus arvutatakse määruse (EL) 2017/1151 XXI lisa 4. all-lisa punkti 5.1 järgi ning NEDC-põhine sõidutakistus, mida kasutatakse vastavusvahendiga modelleerimisel sisendandmetes, arvutatakse järgmiselt:
                        H-sõiduki korral:
                        L-sõiduki korral:
                        Siin

                                       F
                                       0n,i
                                       , F
                                       1n,i
                                       , F
                                       2n,i
                                       , kus i = H ja L

                                    on L-sõiduki ja H-sõiduki NEDC-põhised sõidutakistustegurid;

                                       T
                                       0n,i
                                       , T
                                       2n,i
                                       , kus i = H ja L

                                    on NEDC-põhised veojõustendi tegurid H- ja L-sõiduki jaoks, nagu need on esitatud ÜRO Euroopa Majanduskomisjoni eeskirja nr 83 4a lisa tabelis 3;

                                       AW,M
                                       , BW,M
                                       , CW,M

                                    on sõiduki veojõustendi tegurid, mida kasutatakse veojõustendi ettevalmistamiseks määruse (EL) 2017/1151 XXI lisa 4. all-lisa punktide 7 ja 8 järgi;

                        b)

                        kui on arvutatud sõidutakistuse standardväärtused määruse (EL) 2017/1151 XXI lisa 4. all-lisa punkti 5.2 järgi, arvutatakse NEDC-põhised sõidutakistused järgmiselt:
                        H-sõiduki korral:
                        L-sõiduki korral:
                        Siin

                                       F
                                       0n,i
                                       , F
                                       1n,i
                                       , F
                                       2n,i
                                       , kus i = H ja L

                                    on L-sõiduki ja H-sõiduki NEDC-põhised sõidutakistustegurid;

                                       T
                                       0n,i
                                       , T
                                       2n,i
                                       , kus i = H ja L

                                    on NEDC-põhised veojõustendi tegurid H- ja L-sõiduki jaoks, nagu need on esitatud ÜRO Euroopa Majanduskomisjoni eeskirja nr 83 4a lisa tabelis 3;

                                       AW,i
                                       , BW,i
                                       , CW,i
                                       , kus i = H ja L

                                    on H- või L-sõiduki veojõustendi tegurid, mis määratakse veojõustendi ettevalmistamiseks määruse (EL) 2017/1151 XXI lisa 4. all-lisa punktide 7 ja 8 järgi.

                  2.4.   Sisendandmete tabel

            Tootja määrab H- ja L-sõiduki jaoks sisendandmed vastavalt punktile 2.2 ning esitab tabeli 1 järgi sisendandmetega täidetud tabeli tüübikinnitusasutusele või, kui see on asjakohane, katset korraldama määratud tehnilisele teenistusele; täita ei ole vaja lahtreid 31–33 (NEDC-põhised sõidutakistused), need suurused arvutab kas tüübikinnitusasutus või tehniline teenistus punktis 2.3.8 esitatud valemite järgi.
            Tüübikinnitusasutus või tehniline teenistus kontrollib andmed iseseisvalt üle ja kinnitab tootja esitatud sisendandmete õigsust. Kahtluse korral määrab tüübikinnitusasutus või tehniline teenistus iseseisvalt asjaomased sisendandmed, sõltumata tootja esitatud andmetest, või tegutseb punktide 3.2.7 ja 3.2.8 järgi, kui see on asjakohane.

               Tabel 1

               Sisendandmed vastavusvahendi jaoks

                        Nr.

                        Sisendandmed vastavusvahendi jaoks

                        Ühik

                        Allikas

                        Märkused

                        1

                        Kütuseliik

                        —

                        Määruse (EL) 2017/1151 I lisa 3. liite punkt 3.2.2.1

                        Diisel/bensiin/vedelgaas/maagaas või biometaan / etanool (E85)/biodiislikütus

                        2

                        Kütuse alumine kütteväärtus

                        kJ/kg

                        Tootja ja/või tehnilise teenistuse avaldus

                        3

                        Kütuse süsinikusisaldus

                        %

                        Sama

                        Kütuse süsinikusisaldus massiprotsentides, nt 85,5 %

                        4

                        Mootori tüüp

                        Määruse (EL) 2017/1151 I lisa 3. liite punkt 3.2.1.1

                        Sädesüüde või survesüüde

                        5

                        Mootori töömaht

                        cm3

                        Määruse (EL) 2017/1151 I lisa 3. liite punkt 3.2.1.3

                        6

                        Mootori kolvi käik

                        mm

                        Määruse (EL) 2017/1151 I lisa 3. liite punkt 3.2.1.2.2

                        7

                        Mootori nimivõimsus

                        kW... min–1 korral

                        Määruse (EL) 2017/1151 I lisa 3. liite punkt 3.2.1.8

                        8

                        Mootori pöörlemiskiirus mootori nimivõimsusel

                        min–1

                        Määruse (EL) 2017/1151 I lisa 3. liite punkt 3.2.1.8

                        Mootori pöörlemiskiirus suurimal kasulikul võimsusel

                        9

                        Mootori suurendatud pöörlemiskiirus tühikäigul (*1)

                        min–1

                        Määruse (EL) 2017/1151 I lisa 3. liite punkt 3.2.1.6.1

                        10

                        Suurim kasulik pöördemoment (*1)

                        Nm p min–1 korral

                        Määruse (EL) 2017/1151 I lisa 3. liite punkt 3.2.1.10

                        11

                        Mootori kiiruse karakteristikute parv T1 (*1)

                        min–1

                        Määruse (EL) 2017/1151 XXI lisa 2. all-lisa

                           Väärtuste loetelu

                        12

                        Mootori väändemomendi karakteristikute parv T1 (*1)

                        Nm

                        Määruse (EL) 2017/1151 XXI lisa 2. all-lisa

                           Väärtuste loetelu

                        13

                        Mootori võimsuse karakteristikute parv T1 (*1)

                        kW

                        Määruse (EL) 2017/1151 XXI lisa 2. all-lisa

                           Väärtuste loetelu

                        14

                        Mootori tühikäigukiirus

                        min–1

                        Määruse (EL) 2017/1151 XXI lisa 2. all-lisa

                           Tühikäigukiirus sooja mootoriga

                        15

                        Kütusekulu tühikäigul

                        g/s

                        Tootja esitab

                           Kütusekulu tühikäigul sooja mootoriga

                        16

                        Peaülekande ülekandearvud

                        —

                        Määruse (EL) 2017/1151 I lisa 3. liite punkt 4.6

                           Peaülekande ülekandearv

                        17

                        Rehvi kood (*2)

                        —

                        Määruse (EL) 2017/1151 I lisa 3. liite punkt 6

                           WLTP katses kasutatud rehvi kood (nt P195/55R1685H)

                        18

                        Käigukasti tüüp

                        –

                        Määruse (EL) 2017/1151 I lisa 3. liite punkt 4.5

                           Manuaalne/automaatne/variaatorkäigukast

                        19

                        Pöördemomendi muundur

                        —

                        Tootja esitab

                           0 = ei, 1 = jah. Kas sõidukis on kasutusel pöördemomendi muundurit?

                        20

                        Automaatkäigukasti puhul kütusesäästlikkus

                        —

                        Tootja esitab

                           0 = ei, 1 = jah.

                           Väärtus 1 tähendab seda, et vastavusvahendis võib kasutada püsikiirusega sõitmise korral kõrgemat käiku kui muutuvate tingimuste korral

                        21

                        Veorežiim

                        —

                        Määruse (EL) 2017/1151 XXI lisa 5. all-lisa punkt 2.3.1

                           Kaherattavedu, neljarattavedu.

                        22

                        Käivitamis-seiskamissüsteemi aktiveerimise aeg

                        s

                        Tootja esitab

                           Käivitamis-seiskamissüsteemi aktiveerimise aeg, mis on möödunud katse algusest

                        23

                        Generaatori nimipinge

                        V

                        Määruse (EL) 2017/1151 I lisa 3. liite punkt 3.4.4.5

                        24

                        Aku mahtuvus

                        Ah

                        Määruse (EL) 2017/1151 I lisa 3. liite punkt 3.4.4.5

                        25

                        Ümbritseva keskkonna temperatuur WLTP katse alustamisel

                        °C

                           Standardväärtus = 23 °C

                           WLTP katses mõõtmisel

                        26

                        Generaatori suurim võimsus

                        kW

                        Tootja esitab

                        27

                        Generaatori kasutegur

                        —

                        Tootja esitab

                           Standardväärtus = 0,67

                        28

                        Käigukasti ülekandearvud

                        —

                        Määruse (EL) 2017/1151 I lisa 3. liite punkt 4.6

                           Väärtuste loetelu: 1. käigu ülekandearv, 2. käigu ülekandearv jne

                        29

                        Sõiduki kiiruse ja mootori pöörlemiskiiruse suhe (*2)

                        (km/h)/min–1

                        Tootja esitab

                           Väärtuste loetelu: [ülekandearv püsikiirusel 1. käigul, ülekandearv püsikiirusel 2. käigul, ...]; alternatiiv käigukasti ülekandearvudele

                        30

                        Sõiduki NEDC-põhine inerts

                        kg

                        Määruse (EL) 2017/1151 I lisa 3. liite punkt 2.6

                           Tuletatakse käesoleva lisa punkti 2.3.1 järgi.

                        31

                        F0 NEDC

                        N

                        Käesoleva lisa punkti 2.3.8, täidab tüübikinnitusasutus või tehniline teenistus

                           Sõidutakistustegur F0

                        32

                        F1 NEDC

                        N/(km/h)

                        Sama

                           Sõidutakistustegur F1

                        33

                        F2 NEDC

                        N/(km/h)2

                        Sama

                           Sõidutakistustegur F2

                        34

                        WLTP-põhine katsemass

                        Kg

                        Määruse (EL) 2017/1151 I lisa 3. liite teabedokumendi liite punkt 2.4.6

                           Ilma pöörlevate osade parandita

                        35

                        F0 WLTP

                        N

                        Määruse (EL) 2017/1151 I lisa 3. liite teabedokumendi liite punkt 2.4.8

                           Sõidutakistustegur F0

                        36

                        F1 WLTP

                        N/(km/h)

                        Sama

                           Sõidutakistustegur F1

                        37

                        F2 WLTP

                        N/(km/h)2

                        Sama

                           Sõidutakistustegur F2

                        38

                        WLTP-põhine CO2-heide 1. faasis

                        gCO2/km

                        Määruse (EL) 2017/1151 I lisa 8a liite katsearuande punkt 2.1.1

                           Aeglane faas, koti väärtused RCB parandita, ümardamata mõõtetulemused WLTP katses

                        39

                        WLTP-põhine CO2-heide 2. faasis

                        gCO2/km

                        Sama

                           Keskmine faas, koti väärtused RCB parandita, ümardamata mõõtetulemused WLTP katses

                        40

                        WLTP-põhine CO2-heide 3. faasis

                        gCO2/km

                        Sama

                           Kiire katsefaas, koti väärtused RCB parandita, ümardamata mõõtetulemused WLTP katses

                        41

                        WLTP-põhine CO2-heide 4. faasis

                        gCO2/km

                        Sama

                           Eriti kiire faas, koti väärtused RCB parandita, ümardamata mõõtetulemused

                           WLTP katses mõõtmisel

                        42

                        Turboülelaadur või kompressorülelaadur

                        —

                        Tootja esitab

                           0 = ei | 1 = jah. Kas sõidukil on laadimissüsteem?

                        43

                        Käivitamis-seiskamissüsteem

                        —

                        Tootja esitab

                           0 = ei | 1 = jah. Kas sõidukil on käivitamis-seiskamissüsteem?

                        44

                        Pidurdusenergia tagastus

                        —

                        Tootja esitab

                           0 = ei | 1 = jah. Kas sõidukil on energiatagastussüsteem?

                        45

                        Muutuva faasiga klapitöö

                        —

                        Tootja esitab

                           0 = ei | 1 = jah. Kas sõidukil on muutuva faasiga klapitöö?

                        46

                        Temperatuuri juhtimise süsteem

                        —

                        Tootja esitab

                           0 = ei | 1 = jah. Kas sõidukil on käigukasti temperatuuri juhtimise süsteem?

                        47

                        Otsesissepritse/kaudsissepritse

                        —

                        Tootja esitab

                           0 = PFI | 1 = DI

                        48

                        Lahjasegurežiim

                        —

                        Tootja esitab

                           0 = ei | 1 = jah. Kas mootor töötab lahja seguga?

                        49

                        Silindrite väljalülitus

                        —

                        Tootja esitab

                           0 = ei | 1 = jah. Kas mootoril on silindrite väljalülitamise süsteem?

                        50

                        Heitgaasitagastus

                        —

                        Tootja esitab

                           0 = ei | 1 = jah. Kas sõidukil on väline heitgaasitagastus?

                        51

                        Tahmafilter

                        —

                        Tootja esitab

                           0 = ei | 1 = jah. Kas sõidukil on tahmafilter?

                        52

                        Selektiivse katalüütilise taandamise seade (SCR)

                        —

                        Tootja esitab

                           0 = ei | 1 = jah. Kas sõidukil on selektiivse katalüütilise taandamise seade?

                        53

                        Katalüütilise taandamisega NOx-i püüdur

                        —

                        Tootja esitab

                           0 = ei | 1 = jah. Kas sõidukil on katalüütilise taandamisega NOx-i püüdur?

                        54

                        WLTP-põhine aeg

                        s

                        WLTP katse mõõtmised (vastavalt käesoleva lisa punktile 2.2)

                           Väärtuste loetelu: pardadiagnostika ja veojõustendi andmed, 1 Hz

                        55

                        WLTP-põhine kiirus (teoreetiline)

                        km/h

                        Määruse (EL) 2017/1151 XXI lisa 1. all-lisa määratluse kohaselt

                           Väärtuste loetelu: 1 Hz, sammuga 0,1 km/h. Kui ei ole andmeid esitatud, siis kasutatakse kiirusprofiili, mis on esitatud määruse (EL) 2017/1151 XXI lisa 1. all-lisa punktis 6, eelkõige tabelites A1/7–A1/9, A1/11, A1/12

                        56

                        WLTP-põhine kiirus (tegelik)

                        km/h

                        WLTP katse mõõtmised (vastavalt käesoleva lisa punktile 2.2)

                           Väärtuste loetelu: pardadiagnostika ja veojõustendi andmed, 1 Hz, sammuga 0,1 km/h

                        57

                        WLTP-põhine käik (teoreetiline)

                        —

                        Määruse (EL) 2017/1151 XXI lisa 2. all-lisa määratluse kohaselt

                           Väärtuste loetelu: 1 Hz. Kui ei ole andmeid esitatud, arvutatakse vastavusvahendit kasutades

                        58

                        WLTP-põhine mootori pöörlemiskiirus

                        min–1

                        WLTP katse mõõtmised (vastavalt käesoleva lisa punktile 2.2)

                           Väärtuste loetelu: 1 Hz, sammuga 10 p/min, kasutades pardadiagnostikat

                        59

                        WLTP-põhine mootori jahutusvedeliku temperatuur

                        °C

                        Sama

                           Väärtuste loetelu: 1 Hz, sammuga 0,5 °C, kasutades pardadiagnostikat

                        60

                        WLTP-põhine generaatori vool

                        A

                        Madalpingeline vool määruse (EL) 2017/1151 XXI lisa 6. all-lisa 2. liite määratluse kohaselt

                           Väärtuste loetelu: 1 Hz, sammuga 0,1 A, välise mõõteseadmega, mis on sünkroniseeritud veojõustendiga

                        61

                        WLTP-põhine madalpingeline akuvool

                        A

                        Määruse (EL) 2017/1151 XXI lisa 6. all-lisa 2. liite määratluse kohaselt1151

                           Väärtuste loetelu: 1 Hz, sammuga 0,1 A, välise mõõteseadmega, mis on sünkroniseeritud veojõustendiga

                        62

                        WLTP-põhine arvutatud koormus

                        —

                        Nagu on määratletud ÜRO Euroopa Majanduskomisjoni eeskirja nr 83 11. lisas

                           Väärtuste loetelu: pardadiagnostika andmed, mõõtmine WLTP katses, värskendamine sammuga vähemalt 1 Hz (võimalik kõrgema sagedusega, eraldusteravus 1 %)

                        63

                        Katseseisundisse viimise aeg WLTP korral

                        s

                        Ettevalmistus katsetes mõõtmiseks, määruse (EL) 2017/1151 XXI lisa 6. all-lisa punkti 1.2.6 kohaselt

                           Väärtuste loetelu: pardadiagnostika ja veojõustendi andmed, 1 Hz

                        64

                        Kiirus katseseisundisse viimisel WLTP korral

                        km/h

                        Sama

                           Väärtuste loetelu: pardadiagnostika ja veojõustendi andmed, 1 Hz, sammuga 0,1 km/h

                        65

                        WLTP-põhine generaatori vool katseseisundisse viimisel

                        A

                        Mõõdetakse meetodil, mis on sätestatud madalpingelise akuvoolu jaoks määruse (EL) 2017/1151 XXI lisa 6. all-lisa 2. liite punktis 2.1

                           Väärtuste loetelu: 1 Hz, sammuga 0,1 A, välise mõõteseadmega, mis on sünkroniseeritud veojõustendiga

                        66

                        WLTP-põhine madalpingeline akuvool katseseisundisse viimisel

                        A

                        Määruse (EL) 2017/1151 XXI lisa 6. all-lisa 2. liite määratluse kohaselt

                           Väärtuste loetelu: 1 Hz, sammuga 0,1 A, välise mõõteseadmega, mis on sünkroniseeritud veojõustendiga

                  3.   NEDC-PÕHISE CO2-HEITE NING KÜTUSEKULU MÄÄRAMINE H- JA L-SÕIDUKI PUHUL
            3.1.   NEDC-põhise CO2-heite võrdlusväärtuste, faasiomaste väärtuste ja kütusekulu määramine H- ja L-sõiduki puhul

            Tüübikinnitusasutus tagab, et WLTP interpolatsioonitüüpkonda kuuluva H-sõiduki ja, kui see on asjakohane, L-sõiduki NEDC-põhine CO2 võrdlusväärtus ning faasiomased väärtused ja kütusekulu määratakse punktide 3.1.2 ja 3.1.3 järgi.
            Kui H- ja L-sõiduki sõidutakistused, mis on arvutatud punkti 3.2.8 järgi, on ühesugused, määratakse üksnes H-sõiduki NEDC-põhine CO2 võrdlusväärtus.
            3.1.1.   Vastavusvahendi sisend- ja väljundandmed

            Tüübikinnitusasutus või tehniline teenistus tagab, et vastavusvahendi sisendandmekogum on täielik. Pärast vastavusvahendiga katsetamise lõpetamist annab selleks punkti 2.1.1 kohaselt ettenähtud isik elektroonilise allkirja

                        a)

                        vastavusvahendi tulemuste originaalaruandele;

                        b)

                        kokkuvõtvale tekstidokumendile.

                  Vastavusvahendi tulemuste aruanne, millele on osutatud punktis a, sisaldab kasutatud sisendandmeid, vastavusvahendiga saadud väljundandmeid, tootja esitatud väärtust ja kui on olemas, sõidukiga sooritatud füüsiliste katsete tulemusi. Kokkuvõtvas tekstidokumendis, millele on osutatud punktis b, esitatakse nii tootja esitatud kui ka vastavusvahendiga leitud CO2-heide ning asjaomased tunnusandmed, nagu näiteks kasutatud interpolatsioonitüüpkonna tunnus.
            3.1.2.   H-sõiduki NEDC-põhise CO2-heite võrdlusväärtus

            Kasutades punktis 3.1.1 osutatud sisendandmekogumit, tehakse vastavusvahendiga järgmised modelleeritud katsed:

                        a)

                        WLTP katse H-sõidukiga;

                        b)

                        NEDC katse H-sõidukiga.

                  H-sõiduki NEDC-põhise CO2-heite võrdlusväärtus leitakse järgmiselt:

            Siin

                        CO2,H

                        on H-sõiduki NEDC-põhise CO2-heite võrdlusväärtus;

                        WLTPACGcorr,H

                        on H-sõiduki keskmine WLTP-põhine CO2-heide, mis saadakse punktis 2.2 osutatud katsetes ja mida on parandatud RCB (laetava energiasalvestussüsteemi laetus) parandusteguriga vastavalt meetodile, mis on sätestatud määruse (EL) 2017/1151 XXI lisa 6. all-lisa 2. liites; RCB parandustegurit kasutatakse, kui RCB on negatiivne (energiasalvestussüsteem tühjeneb) ja kui RCB on positiivne (energiasalvestussüsteemi laetakse) ning ka juhtudel, mil kõnealuse liite tabelis A6. App 2/2 esitatud parandusnäitaja c on väiksem kui kasutatav lubatud hälve kõnealuse tabeli kohaselt;

                        RCBcorr,H

                        on H-sõiduki CO2-heite RCB parand [gCO2/km] WLTP katses, mis on punkti 2.2 kohaselt valitud sisendandmete määramiseks ning on arvutatud vastavalt meetodile, mis on sätestatud määruse (EL) 2017/1151 XXI lisa 6. all-lisa 2. liites negatiivse RCB (energiasalvestussüsteem tühjeneb) ja positiivse RCB (energiasalvestussüsteemi laetakse) korral;

                        DEc,H

                        on H-sõiduki punktis a osutatud WLTP katse ja punktis b osutatud NEDC katse tulemuse vahe;

                        Ki,
                              H

                        on määruse (EL) 2017/1151 XXI lisa 6. all-lisa 1. liites H-sõiduki jaoks kindlaks määratud suurus.

                  3.1.3.   L-sõiduki NEDC-põhise CO2-heite võrdlusväärtus

            Kui on asjakohane, tehakse vastavusvahendiga järgmisi modelleerimisi, kasutades asjakohaseid sisendandmeid, mis on esitatud punktis 2.4 osutatud tabelis:

                        a)

                        WLTP katse L-sõidukiga;

                        b)

                        NEDC katse L-sõidukiga.

                  L-sõiduki NEDC -põhise CO2-heite võrdlusväärtus leitakse järgmiselt:

            Siin

                           CO
                           2,L

                        on L-sõiduki NEDC-põhise CO2-heite võrdlusväärtus;

                           WLTPACGcorr,L

                        on L-sõiduki keskmine WLTP-põhine CO2-heide, mis saadakse punktis 2.2 osutatud katsetes ja mida on parandatud RCB (laetava energiasalvestussüsteemi laetus) parandusteguriga vastavalt meetodile, mis on sätestatud määruse (EL) 2017/1151 XXI lisa 6. all-lisa 2. liites; RCB parandustegurit kasutatakse, kui RCB on negatiivne (energiasalvestussüsteem tühjeneb) ja kui RCB on positiivne (energiasalvestussüsteemi laetakse) ning ka juhtudel, mil kõnealuse liite tabelis A6. App 2/2 esitatud parandusnäitaja c on väiksem kui kasutatav lubatud hälve kõnealuse tabeli kohaselt;

                           RCBcorr,L

                        on L-sõiduki CO2-heite RCB parand [gCO2/km] WLTP katses, mis on punkti 2.2 kohaselt valitud sisendandmete määramiseks ning on arvutatud vastavalt meetodile, mis on sätestatud määruse (EL) 2017/1151 XXI lisa 6. all-lisa 2. liites negatiivse RCB (energiasalvestussüsteem tühjeneb) ja positiivse RCB (energiasalvestussüsteemi laetakse) korral;

                           DEc,L

                        on L-sõiduki punktis a osutatud WLTP katse tulemuse ja punktis b osutatud NEDC katse tulemuse vahe;

                           Ki,L

                        on määruse (EL) 2017/1151 XXI lisa 6. all-lisa 1. liites L-sõiduki jaoks kindlaks määratud suurus.

                  3.2.   H- ja L-sõiduki jaoks määratud NEDC-põhise CO2-heite võrdlusväärtuse tõlgendamine

            Iga WLTP interpolatsioonitüüpkonna kohta peab tootja tüübikinnitusasutusele esitama kogu tsükli NEDC-põhise CO2-heite H-sõiduki ja, kui see on asjakohane, L-sõiduki jaoks. Tüübikinnitusasutus tagab, et H-sõiduki ja, kui see on asjakohane, L-sõiduki NEDC-põhise CO2-heite võrdlusväärtus määratakse punktide 3.1.2 ja 3.1.3 järgi ning asjaomase sõiduki võrdlusväärtusi tõlgendatakse punktide 3.2.1–3.2.5 järgi.
            3.2.1.   Uuritava H- või L-sõiduki NEDC-põhine CO2-heide, mida kasutatakse arvutustes punkti 4 kohaselt, on tootja esitatud väärtus, kui NEDC-põhine CO2 võrdlusväärtus ei ületa tootja esitatud väärtust rohkem kui 4 protsenti. Võrdlusväärtus võib ühegi piiranguta väiksem olla.
            3.2.2.   Kui NEDC-põhine CO2 võrdlusväärtus ületab tootja esitatud väärtust rohkem kui 4 protsenti, võib L- või H-sõiduki punktis 4 sätestatud arvutuste puhul kasutada võrdlusväärtust, kuid tootja võib ka taotleda, et sõidukiga tehtaks tüübikinnitusasutuse järelevalve all füüsiline katse vastavalt määruse (EÜ) nr 692/2008 XII lisas kirjeldatud meetodile, võttes arvesse käesoleva lisa punktis 2 kindlaksmääratud täpsusi.
            3.2.3.   Kui punktis 3.2.2 osutatud füüsilise mõõtmise tulemus, mida on korrutatud teguriga Ki, ei ületa tootja esitatud väärtust rohkem kui 4 protsenti, kasutatakse punktis 4 sätestatud arvutustes tootja esitatud väärtust.
            3.2.4.   Kui füüsilise mõõtmise tulemus, mida on korrutatud teguriga Ki, ületab tootja esitatud väärtust rohkem kui 4 protsenti, tehakse sama sõidukiga veel üks mõõtmine ja tulemus korrutatakse teguriga Ki. Kui kahe sellise mõõtmise keskmine ei ületa tootja esitatud väärtust rohkem kui 4 protsenti, kasutatakse punktis 4 sätestatud arvutustes tootja esitatud väärtust.
            3.2.5.   Kui punktis 3.2.4 osutatud kahe mõõtmise keskmine ületab tootja esitatud väärtust rohkem kui 4 protsenti, tehakse kolmas mõõtmine ja tulemus korrutatakse teguriga Ki. Kolme mõõtmise keskmist kasutatakse punktis 4 sätestatud arvutustes.
            3.2.6.   Kui H- või L-sõiduki NEDC-põhine CO2-heide on leitud punktis 3.1.2 sätestatud viisil, kasutab tüübikinnitusasutus või asjaomane tehniline teenistus vastavusvahendi vastavaid käsklusi, et saata allkirjastatud kokkuvõtlik tekstidokument ajatempli saamiseks serverisse ja järgmisesse elektronpostkasti:
            EC-CO2-LDV-IMPLEMENTATION@ec.europa.eu.
            Tagasi saadakse ajatempliga vastus, millele vastavusvahend on omistanud juhuslikult valitud täisarvu vahemikust 1–100. Kui see täisarv langeb vahemikku 91–100, valitakse sõiduk ühe füüsilise mõõtmise tegemiseks vastavalt määruse (EÜ) nr 692/2008 XII lisas kirjeldatud meetodile, võttes arvesse käesoleva lisa punktis 2 kindlaks määratud täpsusi. Katse tulemused vormistatakse vastavalt direktiivi 2007/46/EÜ VIII lisale.
            Kui punkti 3.2.1 kohaselt arvutatakse NEDC-põhine CO2-heide mõlema, nii L- kui ka H-sõiduki puhul, valitakse füüsiliseks mõõtmiseks L-sõiduk, kui juhuslikult valitud täisarv on vahemikus 91–95, ning H-sõiduk, kui juhuslikult valitud täisarv on vahemikus 96–100.
            3.2.7.   Olenemata punktist 3.2.6 taotleb tüübikinnitusasutus, vajaduse korral tehnilise teenistuse ettepanekul, et juhul, kui NEDC-põhine CO2-heide määratakse vastavalt punktile 3.2.1, tehtaks sõidukile üks füüsiline mõõtmine, sest sõltumatute teadmiste alusel võib olla põhjendatud arvamus, et esitatud NEDC-põhine CO2-heide on liiga väike mõõdetud NEDC-põhise CO2-heitega võrreldes. Katse tulemused vormistatakse vastavalt direktiivi 2007/46/EÜ VIII lisale.
            3.2.8.   Kui tehakse füüsiline katse vastavalt punktile 3.2.6 või 3.2.7, salvestab tüübikinnitusasutus iga WLTP interpolatsioonitüüpkonna jaoks mõõdetud väärtuse ja tootja esitatud väärtuse vahelise suhtelise hälbe De järgmiselt:

            Siin

                        RTr

                        on juhusliku katse tulemus, mida on korrutatud teguriga Ki;

                        DV

                        on tootja esitatud väärtus.

                  Hälve De märgitakse tüübikinnitustunnistusse ja vastavustunnistusse.
            Kui tüübikinnitusasutus leiab, et füüsilise katse tulemused ei kinnita tootja esitatud sisendandmeid, eelkõige punkti 2.4 tabeli 1 punktides 20, 22 ja 44 osutatud andmeid, võetakse kontrolltegur võrdseks 1-ga ning märgitakse tüübikinnitustunnistusse ja vastavustunnistusse. Kui sisendandmed leiavad kinnitust või kui sisendandmete viga ei ole tootja kasuks, võetakse kontrolltegur võrdseks 0-ga.
            3.3.   NEDC-põhise faasiomase CO2-heite ning kütusekulu arvutamine H- ja L-sõiduki puhul

            Tüübikinnitusasutus või, kui see on asjakohane, tehniline teenistus määrab H- ja L-sõiduki faasiomase NEDC-põhise heite ja kütusekulu punktide 3.3.1–3.3.4 järgi.
            3.3.1.   H-sõiduki NEDC-põhise faasiomase CO2-heite arvutamine

            Siin

                        p

                        on NEDC faas: kas UDC (linnasõit) või EUDC (linnaväline sõit);

                        NEDC CO2,p,H,c

                        on NEDC-põhise CO2 katse tulemus faasis p, millele on osutatud punkti 3.1.2 alapunktis b;

                        NEDC CO2,p,H

                        on H-sõiduki faasiomane NEDC-põhine heide faasis p [gCO2/km];

                        CO2,AF,H

                        on H-sõiduki parandustegur, mis arvutatakse kui vastavalt punktile 3.2 määratud NEDC-põhise CO2-heite ja vastavalt punkti 3.1.2 alapunktile b saadud NEDC katse tulemuse jagatis.

                  3.3.2.   NEDC-põhise faasiomase CO2-heite arvutamine L-sõiduki puhul

            NEDC-põhine faasiomane heide arvutatakse järgmiselt:

            Siin

                        p

                        on NEDC faas: kas UDC (linnasõit) või EUDC (linnaväline sõit);

                        NEDC CO2,p,L,c

                        on punkti 3.1.3 alapunkti b kohaselt määratud NEDC-põhise CO2-heite katsetulemus faasis p;

                        NEDC CO2,p,L

                        on L-sõiduki faasiomane NEDC-põhine heide faasis p [gCO2/km];

                        CO2,AF,L

                        on L-sõiduki parandustegur, mis arvutatakse kui vastavalt punktile 3.2 määratud NEDC-põhise CO2-heite ja vastavalt punkti 3.1.3 alapunktile b määratud NEDC katse tulemuse jagatis.

                  3.3.3.   H-sõiduki NEDC-põhise kütusekulu arvutamine

            3.3.3.1.   Kogu tsükli NEDC-põhise kütusekulu arvutamine
            H-sõiduki kogu tsükli NEDC-põhine kütusekulu arvutatakse järgmiselt:

            Siin

                        NEDC FCH,c

                        on kogu tsükli NEDC-põhine kütusekulu, mis on leitud määruse (EÜ) nr 692/2008 XII lisa järgi, kasutades punkti 3.1.2 alapunkti b kohaselt määratud CO2-heidet või punkti 3.2.2 kohaselt tehtud füüsilist mõõtmist; muude kütusekulu arvutamisel oluliste saasteainete (süsivesinikud, vingugaas) heide võetakse võrdseks 0-ga (0 g/km);

                        NEDC FCH

                        on H-sõiduki kogu tsükli NEDC-põhine kütusekulu [l / 100 km];

                        CO2,AF,H

                        on H-sõiduki parandustegur, mis arvutatakse kui vastavalt punktile 3.2 mõõdetud NEDC-põhise CO2-heite ja vastavalt punkti 3.1.2 alapunktile b määratud NEDC katse tulemuse jagatis.

                  3.3.3.2.   H-sõiduki faasiomase NEDC-põhise kütusekulu arvutamine
            H-sõiduki faasiomane NEDC-põhine kütusekulu arvutatakse järgmiselt:

            Siin

                        p

                        on NEDC faas: kas UDC (linnasõit) või EUDC (linnaväline sõit);

                        NEDC FCp,H,c

                        on faasi p NEDC-põhine kütusekulu, mis on leitud määruse (EÜ) nr 692/2008 XII lisa järgi, kasutades punkti 3.1.2 alapunkti b kohaselt määratud CO2-heidet või punktis 3.2.2 osutatud füüsilist mõõtmist; muude kütusekulu arvutamisel oluliste saasteainete (süsivesinikud, vingugaas) heide võetakse võrdseks 0-ga (0 g/km);

                        NEDC FCp,H

                        on H-sõiduki NEDC-põhine faasiomane kütusekulu faasis p, [l / 100 km];

                        CO2,AF,H

                        on H-sõiduki parandustegur, mis arvutatakse kui vastavalt punktile 3.2 mõõdetud NEDC-põhise CO2-heite ja vastavalt punkti 3.1.2 alapunktile b määratud NEDC katse tulemuse jagatis.

                  3.3.4.   L-sõiduki NEDC-põhise kütusekulu arvutamine

            3.3.4.1.   L-sõiduki kogu tsükli NEDC-põhise kütusekulu arvutamine
            L-sõiduki kogu tsükli NEDC-põhine kütusekulu arvutatakse järgmiselt:

            Siin

                        NEDC FCL,c

                        on kogu tsükli NEDC-põhine kütusekulu, mis on leitud määruse (EÜ) nr 692/2008 XII lisa järgi, kasutades punkti 3.1.3 alapunkti b kohaselt määratud CO2-heidet või punkti 3.2.2 kohaselt tehtud füüsilist mõõtmist; muude kütusekulu arvutamisel oluliste saasteainete (süsivesinikud, vingugaas) heide võetakse võrdseks 0-ga (0 g/km);

                        NEDC FCL

                        on L-sõiduki kogu tsükli NEDC-põhine kütusekulu [l / 100 km];

                        CO2,AF,L

                        on L-sõiduki parandustegur, mis arvutatakse kui vastavalt punktile 3.2 määratud NEDC-põhise CO2 heite ja punkti 3.1.3 alapunkti b kohase NEDC modelleerimiskatse tulemuse jagatis.

                  3.3.4.2.   L-sõiduki faasiomase NEDC-põhise kütusekulu arvutamine
            L-sõiduki faasiomane NEDC-põhine kütusekulu arvutatakse järgmiselt:

            Siin

                        p

                        on NEDC faas: kas UDC (linnasõit) või EUDC (linnaväline sõit);

                        NEDC FCp,L,c

                        on faasi p NEDC-põhise kütusekulu katse tulemus, mis on saadud määruse (EÜ) nr 692/2008 XII lisa järgi, kasutades punkti 3.1.2 alapunkti b kohaselt määratud CO2 heidet või punktis 3.2.2 osutatud mõõtmist; muude kütusekulu arvutamisel oluliste saasteainete (süsivesinikud, vingugaas) heide võetakse võrdseks 0-ga (0 g/km);

                        NEDC FCp,L

                        on L-sõiduki faasiomane NEDC-põhine kütusekulu faasis p [l / 100 km];

                        CO2,AF,L

                        on L-sõiduki parandustegur, mis arvutatakse kui vastavalt punktile 3.2 määratud NEDC-põhise CO2-heite ja vastavalt punkti 3.1.3 alapunktile b määratud NEDC katse tulemuse jagatis.

                  4.   ÜKSIKULE M1-KATEGOORIA SÕIDUKILE VASTAVA NEDC-PÕHISE CO2-HEITE JA KÜTUSEKULU ARVUTAMINE
            Tootja arvutab üksiku sõiduauto faasiomase ja kogu tsükli NEDC-põhise CO2-heite ja kütusekulu vastavalt punktidele 4.1 ja 4.2 ning märgib need väärtused vastavustunnistusse.
            Ümardamise juhised on esitatud määruse (EL) 2017/1151 XXI lisa 7. all-lisa punktis 1.3.
            4.1.   H-sõiduki WLTP interpolatsioonitüüpkonnal põhineva NEDC-põhise CO2-heite määramine

            Kui WLTP interpolatsioonitüüpkonna CO2-heide määratakse üksnes H-sõiduki puhul vastavalt määruse (EL) 2017/1151 XXI lisa 6. all-lisa punktile 1.2.3.1, märgitakse vastava tüüpkonna sõiduki vastavustunnistusele selline NEDC-põhine CO2-heide, mis on määratud käesoleva lisa punkti 3.2 kohaselt ja kantud kõnealuse H-sõiduki tüübikinnitustunnistusele.
            4.2.   L- ja H-sõiduki WLTP interpolatsioonitüüpkonnal põhineva NEDC-põhise CO2-heite määramine

            4.2.1.   Üksiksõiduki sõidutakistuse arvutamine

            4.2.1.1.   Asjaomase sõiduki mass
            Üksiksõiduki NEDC-põhine võrdlusmass RMn,ind määratakse järgmiselt:

            MRO
                  ind
                on töökorras sõiduki mass, nagu see on määratletud määruse (EÜ) nr 443/2009 artikli 3 punktis d üksiksõiduki jaoks.
            Üksiksõiduki NEDC-põhise CO2-heite arvutamisel kasutatakse massina inertsi, nagu see on esitatud ÜRO Euroopa Majanduskomisjoni eeskirja nr 83 4a lisa tabelis 3, ja see on võrdväärne võrdlusmassiga, mis on määratud vastavalt kõnealusele punktile ja mida tähistatakse vastavalt TMn,ind.

            4.2.1.2.   Üksiksõiduki veeretakistus
            Rehvide veeretakistust, mis leitakse määruse (EL) 2017/1151 XXI lisa 7. all-lisa punkti 3.2.3.2.2.2 kohaselt, kasutatakse üksiksõiduki NEDC CO2-heite arvutamiseks interpoleerimise teel.
            4.2.1.3.   Üksiksõiduki õhutakistus
            Üksiksõiduki õhutakistuse arvutamisel võetakse arvesse üksiksõiduki õhutakistuse ja L-sõiduki õhutakistuse erinevust, mis tuleneb kere kuju erinevusest (m2):

            Siin

                        Cd

                        on õhutakistustegur;

                           Af

                        on sõiduki lauppind (m2).

                  Tüübikinnitusasutus või, kui see on asjakohane, tehniline teenistus kontrollib, kas määruse (EL) 2017/1151 XXI lisa 7. all-lisa punktis 3.2.3.2.2.3 osutatud tuuletunnel on nõuetekohane, nii et sellega on võimalik täpselt määrata suurus Δ(Cd ×Af), kui sõiduki kere erineb L- ja H-sõiduki kerest. Kui tuuletunnel ei ole selle nõude kohane, kasutatakse üksiksõiduki korral H-sõiduki näitajat
            Kui L- ja H-sõiduki kered on ühesuguse kujuga, võetakse interpoleerimisel suurusf võrdseks 0-ga.
            4.2.1.4.   WLTP interpoleerimistüüpkonna üksiksõiduki sõidutakistuse arvutamine
            Katsesõidukite H- ja L-sõiduki sõidutakistustegureid F0,n, F1,n ja F2,n, mis on määratud punkti 2.3.8 kohaselt, tähistatakse vastavalt F0n,H, F1n,H ja F2n,H ning F0n,L, F1n,L ja F2n,L.
            Üksiksõiduki sõidutakistustegurid F0n,ind, F1n,ind ja F2n,ind arvutatakse järgmise valemiga:

               (valem 1)

            või, kui  kasutatakse valemit 2:

               (valem 2)

            või, kui  = 0, kasutatakse valemit 3:

               (valem 3)

            kus:

            4.2.1.5.   Tsükli energiatarbe arvutamine
            NEDC tsükli energiatarve Ek,n
                ja kõikide kasutatavate tsükli faaside energiatarbed Ek,p,n üksiksõidukite korral WLTP interpolatsioonitüüpkonnas arvutatakse määruse (EL) 2017/1151 XXI lisa 7. all-lisa punktis 5 sätestatud viisil, kasutades järgmisi sõidutakistustegurite ja massi komplekte k:

                        k = 1

                        :

                        (katsesõiduk L)

                        k = 2

                        :

                        (katsesõiduk H)

                        k = 3

                        :

                        (üksiksõiduk WLTP interpolatsioonitüüpkonnast)

                  Kui kasutatakse ÜRO Euroopa Majanduskomisjoni eeskirja nr 83 4a lisa tabelis 3 sätestatud veojõustendi tegureid, kasutatakse järgmisi valemeid:

            4.2.1.6.   Üksiksõiduki NEDC-põhise CO2-heite arvutamine interpoleerimise teel
            WLTP interpolatsioonitüüpkonna üksiksõiduki NEDC tsükli faasi p osa CO2 kogumassis arvutatakse järgmiselt:

            WLTP interpolatsioonitüüpkonna üksiksõiduki CO2-heide  [g/km] arvutatakse järgmiselt:

            Suurused E1,p,n, E2,p,n, E3,p,n ja E1,n, E2,n, E3,n on määratletud punktis 4.2.1.5.
            4.2.1.7.   Üksiksõiduki NEDC-põhise kütusekulu arvutamine interpoleerimise teel
            WLTP interpolatsioonitüüpkonna üksiksõiduki NEDC tsükli faasi p osa kütusekulus [l / 100 km] arvutatakse järgmiselt:

            WLTP interpolatsioonitüüpkonna üksiksõiduki kogu tsükli kütusekulu [l / 100 km] arvutatakse järgmiselt:

            Suurused E1,p,n, E2,p,n, E3,p,n ja E1,n, E2,n, E3,n on määratletud punktis 4.2.1.5.
            5.   ANDMETE SALVESTAMINE
            Tüübikinnitusasutus või volitatud tehniline teenistus tagab, et salvestatakse järgmine teave:

                        a)

                        vastavusvahendiga saadud tulemuste aruanne, millele on osutatud punktis 3.1.1 ja milles on NEDC-põhine CO2 võrdlusväärtus, millele on osutatud punktides 3.1.2 ja 3.1.3, ning tootja esitatud väärtus, direktiivi 2007/46/EÜ VIII lisa katsearuande vormis;

                        b)

                        määruse (EL) 2017/1151 I lisa 4. liites sätestatud tüübikinnitustunnistuse addendum’i liite kohaselt märgitakse tüübikinnitustunnistusse käesoleva lisa punktis 3.2 osutatud NEDC CO2-heite mõõdetud väärtused;

                        c)

                        hälbetegur De ja kontrolltegur (kui need on olemas), mis on määratud vastavalt käesoleva lisa punktile 3.2.8, märgitakse määruse (EL) 2017/1151 I lisa 4. liites sätestatud tüübikinnitustunnistuse addendum’i liite kohaselt tüübikinnitustunnistusse, ning direktiivi 2007/46/EÜ IX lisas sätestatud vastavustunnistuse kandesse 49.1;

                        d)

                        NEDC-põhine faasiomane heide ning faasiomane ja kogu tsükli kütusekulu, mis on määratud punkti 3.3 järgi, märgitakse määruse (EL) 2017/1151 I lisa 4. liites sätestatud tüübikinnitustunnistuse addendum’i liite kohaselt tüübikinnitustunnistusse;

                        e)

                        NEDC-põhine CO2-heide (iga faasi ja kogu tsükli kohta) ning kütusekulu (iga faasi ja kogu tsükli kohta), mis on määratud käesoleva lisa punkti 4.2 järgi, märgitakse direktiivi 2007/46/EÜ IX lisas sätestatud vastavustunnistuse kandesse 49.1.

               (1)  https://co2mpas.io/

               (2)  1. augustist 2017 on aadress: jrc-co2mpas@ec.europa.eu

               (*1)  Kas tavaline mootori pöörlemiskiirus tühikäigul, suurendatud pöörlemiskiirus tühikäigul ning suurim kasulik väändemoment või mootori pöörlemiskiiruse, väändemomendi ja võimsuse karakteristikute parved T1 (käiguvahetuse puhul).

               (*2)  Kas rehvi mõõtmed või sõiduki kiiruse ja pöörlemiskiiruse jagatis (käiguvahetuse puhul).

            II LISA

                     „I LISA

                        Andmeallikad

                                 Näitaja

                                 Vastavustunnistus (1. osa, direktiivi 2007/46/EÜ IX lisas esitatud näidis B)

                                 Tüübikinnitusdokumendid (direktiiv 2007/46/EÜ)

                                 Tootja

                                 Punkt 0.5

                                 III lisa I osa punkt 0.5

                                 Tüübikinnitusnumber (TKN) koos laiendusega

                                 Punkt 0.10

                                 VI lisas esitatud tüübikinnitustunnistus

                                 Tüüp

                                 Punkt 0.2

                                 III lisa 1. osa punkt 0.2 (kui see on asjakohane)

                                 Variant

                                 Punkt 0.2

                                 VIII lisa 3. punkt (kui see on asjakohane)

                                 Versioon

                                 Punkt 0.2

                                 VIII lisa 3. punkt (kui see on asjakohane)

                                 Mark

                                 Punkt 0.1

                                 III lisa I osa punkt 0.1

                                 Kaubanimi

                                 Punkt 0.2.1

                                 III lisa I osa punkt 0.2.1

                                 Sõiduki kategooria

                                 Punkt 0.4

                                 III lisa I osa punkt 0.4

                                 Registreeritud sõiduki kategooria

                                 Ei kohaldata

                                 Ei kohaldata

                                 Töökorras sõiduki mass (kg)

                                 Punkt 13

                                 III lisa I osa punkt 2.6 (1)

                                 Teljevahe (mm)

                                 Punkt 4

                                 III lisa I osa punkt 2.1 (2)

                                 Teljerööbe (mm)

                                 Punkt 30

                                 III lisa I osa punktid 2.3.1 ja 2.3.2 (3)

                                 NEDC tsükli CO2-eriheide (g/km) (4)

                                 Punkt 49.1

                                 VIII lisa punkt 3

                                 WLTP tsükli CO2-eriheide (g/km) (4)

                                 Punkt 49.4

                                 Ei kohaldata

                                 Kütuseliik

                                 Punkt 26

                                 III lisa I osa punkt 3.2.2.1

                                 Kütuse kasutusviis

                                 Punkt 26.1

                                 III lisa I osa punkt 3.2.2.4

                                 Mootori töömaht (cm3)

                                 Punkt 25

                                 III lisa I osa punkt 3.2.1.3

                                 Elektrienergiakulu (Wh/km)

                                 Punkt 49.2

                                 VIII lisa punkt 3

                                 Ökoinnovatsioonilahenduse kood

                                 Punkt 49.3.1

                                 VIII lisa punkt 4

                                 Ökoinnovatsioonilahendusega saavutatav NEDC-põhise CO2-heite koguvähenemine

                                 Punkt 49.3.2.1

                                 VIII lisa punkt 4

                                 Ökoinnovatsioonilahendusega saavutatav WLTP-põhise CO2-heite koguvähenemine

                                 Punkt 49.3.2.2

                                 Valmistajatehase tähis

                                 Punkt 0.10

                                 III lisa I osa punkt 9.17

                                 Katsemass (WLTP tsükli korral)

                                 Punkt 47.1.1

                                 Ei kohaldata

                                 Hälbetegur De

                                 Punkt 49.1

                                 Määruse (EL) 2017/1151 I lisa 4. liites sätestatud tüübikinnitustunnistuse addendum’i liide

                                 Kontrolltegur („1“ või „0“)

                                 Punkt 49.1

                                 Määruse (EL) 2017/1151 I lisa 4. liites sätestatud tüübikinnitustunnistuse addendum’i liide

               (1)  Kooskõlas käesoleva määruse artikli 3 lõikega 8.

               (2)  Kooskõlas käesoleva määruse artikli 3 lõikega 8.

               (3)  Kooskõlas käesoleva määruse artikli 3 lõigetega 7 ja 8.

               (4)  Vastavalt rakendusmääruse (EL) 2017/1152 artiklitele 3 ja 4.“


title: Komisjoni rakendusmäärus (EL) nr 383/2013, 25. aprill 2013 , millega määratakse kindlaks määruses (EÜ) nr 1187/2009 osutatud kvoodi alusel Dominikaani Vabariiki eksporditavate teatavate piimatoodete ekspordilitsentside jaotuskoefitsient

text:
               26.4.2013

               ET

               Euroopa Liidu Teataja

               L 116/9

         KOMISJONI RAKENDUSMÄÄRUS (EL) nr 383/2013,
   25. aprill 2013,
   millega määratakse kindlaks määruses (EÜ) nr 1187/2009 osutatud kvoodi alusel Dominikaani Vabariiki eksporditavate teatavate piimatoodete ekspordilitsentside jaotuskoefitsient
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 27. augusti 2009. aasta määrust (EÜ) nr 1187/2009, millega kehtestatakse nõukogu määruse (EÜ) nr 1234/2007 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta, (2) eriti selle artikli 31 lõiget 2,
   ning arvestades järgmist:

               (1)

               Määruse (EÜ) nr 1187/2009 III peatüki 3. jaoga on kindlaks määratud teatavatele Dominikaani Vabariiki eksporditavatele piimatoodetele ekspordilitsentside andmise kord kõnealuse riigi jaoks avatud kvoodi alusel.

               (2)

               Kvoodiaastaks 2013/2014 esitatud taotlused hõlmavad saada olevatest kogustest väiksemaid koguseid. Sellest tulenevalt on vastavalt määruse (EÜ) nr 1187/2009 artikli 31 lõike 2 neljandale lõigule asjakohane ette näha allesjäänud koguste jaotamine. Selliste täiendavate koguste jaoks ekspordilitsentside väljaandmise tingimuseks peaks olema asjaomase ettevõtja poolt pädevale asutusele esitatud teave vastuvõetud koguste kohta ja asjaomase ettevõtja antud tagatis,

         ON VASTU VÕTNUD KÄESOLEVA MÄÄRUSE:
   Artikkel 1
   Kiidetakse heaks ekspordilitsentsitaotlused, mis on esitatud alates 1. aprillist kuni 10. aprillini 2013 kvoodi kehtivusajaks 1. juulist 2013 kuni 30. juunini 2014.
   Käesoleva artikli esimeses lõigus osutatud ekspordilitsentsitaotlustega hõlmatud kogused määruse (EÜ) nr 1187/2009 artikli 27 lõikes 2 osutatud toodetele korrutatakse järgmiste jaotuskoefitsientidega:

               —

               1,537273 määruse (EÜ) nr 1187/2009 artikli 28 lõike 1 punktis a osutatud kvoodiosa kohta esitatud taotluste puhul,

               —

               2,607683 määruse (EÜ) nr 1187/2009 artikli 28 lõike 1 punktis b osutatud kvoodiosa kohta esitatud taotluste puhul.

         Kogustele, mis ületavad taotletud koguseid ning mis jaotatakse vastavalt teises lõigus osutatud koefitsientidele, antakse ekspordilitsentse pärast ettevõtja poolt ühe nädala jooksul alates käesoleva määruse avaldamisest antud heakskiitu ja tingimusel, et ettevõtja on esitanud nõutava tagatise.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. aprill 2013

            Komisjoni nimel presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 299, 16.11.2007, lk 1.

      (2)  ELT L 318, 4.12.2009, lk 1.


title: Komisjoni rakendusmäärus (EL) nr 1213/2014, 11. november 2014 , teatavate kaupade klassifitseerimise kohta kombineeritud nomenklatuuris

text:
               14.11.2014

               ET

               Euroopa Liidu Teataja

               L 329/6

         KOMISJONI RAKENDUSMÄÄRUS (EL) nr 1213/2014,
   11. november 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:

               (1)

               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

               (2)

               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.

               (3)

               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.

               (4)

               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt nõukogu määruse (EMÜ) nr 2913/92 (2) artikli 12 lõikele 6. Kõnealuseks ajavahemikuks tuleks kehtestada kolm kuud.

               (5)

               Käesoleva määrusega ettenähtud meetmed on kooskõlas tolliseadustiku komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. november 2014

            Komisjoni nimel

            presidendi eest

            maksunduse ja tolliliidu peadirektor

         Heinz ZOUREK

      (1)  EÜT L 256, 7.9.1987, lk 1.

      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).

      LISA

                  Kauba kirjeldus

                  Klassifikatsioon
                  (CN-kood)

                  Põhjendus

                  (1)

                  (2)

                  (3)

                  Silindriline keermestatud kanüültoode ülikõvast titaanisulamist, pikkusega 20–56 mm.
                  Tootel on kanüülvarb välisläbimõõduga 4 mm ja kuuskantpesaga pea. Varb on täies pikkuses keermestatud 2 mm sammuga keermega.
                  Toode vastab implantaadi kruvide standardile ISO/TC 150 ja esitatakse tollile kasutamiseks traumakirurgias luumurdude fikseerimiseks.
                  See paigaldatakse kehasse, kasutades spetsiaalseid tööriistu ja juhttraati, mis viiakse kanüülvarva sisse ja mis võimaldab toodet kehasse tehtud väikese sisselõike kaudu täpselt paigaldada.
                  Importimisel esitatakse toode tollile steriilses pakendis. Toode on tähistatud numbriga ja on seega jälgitav kogu tootmise ja turustamise jooksul.

                  9021 10 90

                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 9021, 9021 10 ja 9021 10 90 sõnastusega.
                  Oma objektiivsete omaduste, nimelt kanüülvarva olemasolu tõttu, ei vasta toode täielikult mitteväärismetallist kruvile. Järelikult ei saa seda pidada üldkasutatavaks osaks (kruvi) XV jaotise märkuse 2 järgi. Seetõttu ei või seda klassifitseerida rubriiki 8108.
                  Seega tuleb toode klassifitseerida CN-koodi 9021 10 90 alla kui lahased ja muud abivahendid luumurdude raviks.


title: Komisjoni rakendusmäärus (EL) 2015/1742, 29. september 2015, millega määratakse kindlaks melassi tüüpilised hinnad ja täiendavad impordimaksud suhkrusektoris alates 1. oktoobrist 2015

text:
               30.9.2015

               ET

               Euroopa Liidu Teataja

               L 253/11

         KOMISJONI RAKENDUSMÄÄRUS (EL) 2015/1742,
   29. september 2015,
   millega määratakse kindlaks melassi tüüpilised hinnad ja täiendavad impordimaksud suhkrusektoris alates 1. oktoobrist 2015
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1), eriti selle artiklit 183,
   ning arvestades järgmist:

               (1)

               Komisjoni määruses (EÜ) nr 951/2006 (2) on sätestatud, et kõneluse määruse artikliga 27 kindlaksmääratud standardkvaliteediga melassi CIF-impordihind loetakse nn tüüpiliseks hinnaks.

               (2)

               Tüüpiliste hindade kindlaksmääramisel tuleb arvesse võtta kogu määruse (EÜ) nr 951/2006 artikliga 29 ette nähtud teavet, välja arvatud kõnealuse määruse artikliga 30 ette nähtud juhtudel, kui selle hinna võib kindlaks määrata kõnealuse määruse artiklis 33 sätestatud meetodil.

               (3)

               Kui kaup ei ole standardkvaliteediga, tuleb hinda vastavalt pakutava melassi kvaliteedile suurendada või vähendada määruse (EÜ) nr 951/2006 artikli 32 alusel.

               (4)

               Kui kõnealuse toote käivitushind erineb tüüpilisest hinnast, tuleks määrata täiendavad imporditollimaksud määruse (EÜ) nr 951/2006 artiklis 39 sätestatud tingimustel. Imporditollimaksude peatamise korral vastavalt kõnealuse määruse artiklile 40 tuleb kindlaks määrata nende imporditollimaksude erisummad.

               (5)

               CN-koodide 1703 10 00 ja 1703 90 00 alla kuuluva melassi tüüpilised hinnad ja täiendavad impordimaksud tuleks kehtestada vastavalt määruse (EÜ) nr 951/2006 artiklile 34.

               (6)

               Selleks et kõnealust meedet saaks kohaldada võimalikult kiiresti pärast ajakohastatud andmete kättesaadavaks tegemist, peaks käesolev määrus jõustuma selle avaldamise päeval,

         ON VASTU VÕTNUD KÄESOLEVA MÄÄRUSE:
   Artikkel 1
   CN-koodide 1703 10 00 ja 1703 90 00 alla kuuluva melassi tüüpilised hinnad ja täiendavad impordimaksud on sätestatud käesoleva määruse lisas.
   Artikkel 2
   Käesolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. september 2015

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  Komisjoni määrus (EÜ) nr 951/2006, 30. juuni 2006, millega kehtestatakse nõukogu määruse (EÜ) nr 318/2006 üksikasjalikud rakenduseeskirjad kolmandate riikidega kauplemise suhtes suhkrusektoris (ELT L 178, 1.7.2006, lk 24).

      LISA

         Melassi tüüpilised hinnad ja täiendavad impordimaksud suhkrusektoris alates 1. oktoobrist 2015

                  (eurodes)

                  CN-kood

                  Tüüpiline hind kõnealuse toote 100 kg netomassi kohta

                  Täiendav imporditollimaks kõnealuse toote 100 kg netomassi kohta

                  Imporditollimaks kõnealuse toote 100 kg kohta määruse (EÜ) nr 951/2006 artiklis 40 osutatud peatamise kohaldamisel (1)

                  1703 10 00 (2)

                  15,80

                  —

                  0

                  1703 90 00 (2)

                  13,79

                  —

                  0

         (1)  Vastavalt määruse (EÜ) nr 951/2006 artiklile 40 asendatakse kõnealustele toodetele ühises tollitariifistikus kehtestatud imporditollimaksu määr tabelis esitatud määraga.

         (2)  Kindlaksmääratud hind määruse (EÜ) nr 951/2006 artiklis 27 määratletud standardkvaliteedi puhul.


title: Komisjoni rakendusmäärus (EL) 2017/1220, 16. juuni 2017, millega registreeritakse kaitstud päritolunimetuste ja kaitstud geograafiliste tähiste registris nimetus [Malatya Kayısısı (KPN)]

text:
               7.7.2017

               ET

               Euroopa Liidu Teataja

               L 174/1

         KOMISJONI RAKENDUSMÄÄRUS (EL) 2017/1220,
   16. juuni 2017,
   millega registreeritakse kaitstud päritolunimetuste ja kaitstud geograafiliste tähiste registris nimetus [Malatya Kayısısı (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Türgi taotlus registreerida nimetus „Malatya Kayısısı“ (2).

               (2)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Malatya Kayısısı“ registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Nimetus „Malatya Kayısısı“ (KPN) registreeritakse.
   Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.6 „Puuviljad, köögiviljad ja teraviljad töötlemata ja töödeldud kujul“ kuuluva tootena.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. juuni 2017

            Komisjoni nimel

            presidendi eest

            komisjoni liige

         Phil HOGAN

      (1)  ELT L 343, 14.12.2012, lk 1.

      (2)  ELT C 10, 13.1.2017, lk 11.

      (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).